**பிறந்த குழந்தைக்கு மஞ்சள் காமாலை** என்பது அதிக பிலிரூபின் அளவு காரணமாக புதிதாகப் பிறந்த குழந்தைக்கு ஏற்படும் மஞ்சள் காமாலை ஆகும். இதன் அறிகுறிகள் கண் மற்றும் தோலின் வெண்மையான நிறம் மாறி மஞ்சள் நிறமாகும். மற்ற அறிகுறிகளில் அதிக தூக்கம் அல்லது குறைவான உணவு ஆகியவை இருக்கலாம். இதன் காரணமாக வலிப்பு நோய் சார் தாக்கங்கள், பெருமூளை வாதம் அல்லது காமாலை வழி மூளைநோய் ஆகியவை இருக்கலாம்.

பல சந்தர்ப்பங்களில் இதற்கான குறிப்பிட்ட அடிப்படைக் கோளாறு (உடலியல்) எதுவும் இல்லை. மற்ற சந்தர்ப்பங்களில் இது செங்குருதியணு முறிதல், கல்லீரல் நோய், நோய்த்தொற்று,தைராய்டு சுரப்புக் குறை அல்லது வளர்சிதை மாற்றக் கோளாறுகள் (நோயியல்) ஆகியவற்றால் விளைகிறது. இச்சமயங்களில் குழந்தைக்கு 34 க்கும் அதிகமான பிலிரூபின் நிலை   μmol / l (2   mg / dL) காணப்படலாம். ஆரோக்கியமான குழந்தைகளில் இதன் அளவு 308 ஐ விட அளவு அதிகமாக இருக்கும்போது கவலைக்கிடமான நிலை ஏற்படுகின்றது   μmol / L (18   mg / dL), பிறந்த குழந்தையின் மஞ்சள் காமாலை அதன் வாழ்க்கையின் முதல் நாளிலிருந்தே கவனிக்கப்படுகிறது, பிலிருபின் அளவுகள் விரைவாக உயர்கின்றன, குழந்தை உடல்நிலை சரியில்லாமல் தோன்றும் அல்லது மஞ்சள் காமாலை இரண்டு வாரங்களுக்கும் மேலாக நீடிக்கும், குழந்தையுடன் சம்பந்தப்பட்டர்களிடம் இதற்கான அடிப்படைக் காரணத்தைத் தீர்மானிக்க மேலதிக விசாரணைகள் பரிந்துரைக்கப்படுகின்றன.

சிகிச்சையின் தேவையானது குழந்தையின் பிலிரூபின் அளவு, குழந்தையின் வயது மற்றும் அடிப்படைக் காரணத்தைப் பொறுத்தது. சிகிச்சையில் அடிக்கடி உணவூட்டல், ஒளிக்கதிர் சிகிச்சை அல்லது குருதி மாற்றீடு ஆகிய சிகிச்சைகள் வழங்கப்படும். குறைப்பிரசவம் எனில் மிகவும் தீவிரமான வலிய சிகிச்சை தேவைப்படுகிறது. இவ்வகை மஞ்சள் காமாலை பொதுவாக ஏழு நாட்களுக்குள் நீடிக்கும். இந்த நிலைபிறந்த குழந்தையின் முதல் வாரத்தில் பாதிக்கும் மேற்பட்ட குழந்தைகளைப் பாதிக்கிறது. புதிதாய்ப் பிறந்த குழந்தைகளில் 80% குழந்தைகள் இதனால் பாதிக்கப்படுகின்றன. மஞ்சள் காமாலை காரணமாக ஒவ்வொரு ஆண்டும் உலகளவில் 100,000 க்கும் மேற்பட்ட புதிதாய்ப் பிறந்த குழந்தைகள் இறக்கின்றனர்.

அறிகுறிகள்
----------

புதிதாகப் பிறந்த குழந்தையின் விழிவெண்படலம் மற்றும் தோலின் வெள்ளைப் பகுதியின் மஞ்சள் நிறமாற்றம் முதன்மை அறிகுறியாகும். மற்ற அறிகுறிகளில் அதிக தூக்கம் அல்லது குறைவான உணவு கொள்ளல் ஆகியவை இருக்கலாம். 34 க்கும் அதிகமான பிலிரூபின் நிலை   μmol / l (2   mg / dL) காணப்படலாம். பாதங்கள் பாதிக்கப்படுவதற்கு பொதுவாக 255 க்கு மேல் இருக்க வேண்டும்   μmol / l (15   மி.கி. / dL).

### சிக்கல்கள்

நீடித்த கடுமையான மஞ்சள் காமாலையசல் நாள்பட்ட மஞ்சள் காமாலைவழி மூளைநோய் ஏற்படலாம். இவ்வகை மஞ்சள் காமாலைக்கு விரைவான மற்றும் துல்லியமான சிகிச்சையானது மஞ்சள் காமாலை வழிமூளை நோயை உருவாக்கும் நியோனேட்டுகளின் அபாயத்தைக் குறைக்க உதவுகிறது.

மஞ்சள் காமாலை வழிமூளை நோய் உள்ள குழந்தைகளுக்கு காய்ச்சல்  அல்லது வலிப்புத்தாக்கங்கள் இருக்கலாம். உரத்த குரலில் அழுகை மஞ்சள் காமாலை வழிமூளை நோயின் விளைவாகும். உயர் பிலிரூபின் அளவைக் குறைக்க குருதி மாற்றீடு ஒரு தீவிரமான சிகிச்சையாகும்.

மேற்கோள்கள்
-----------

1. 1 2 3 4 5 6 7 8 9 10 11 12  "Neonatal Hyperbilirubinemia". *Merck Manuals Professional Edition* (ஆங்கிலம்). August 2015. 11 December 2017 அன்று பார்க்கப்பட்டது.
2. 1 2 3  "Jaundice in newborn babies under 28 days | Guidance and guidelines". *NICE*. October 2016. 11 December 2017 அன்று பார்க்கப்பட்டது.
3. ↑  "Jaundice in newborn babies under 28 days". *NICE*. October 2016. 11 December 2017 அன்று பார்க்கப்பட்டது.
4. ↑   *The Contribution of Neonatal Jaundice to Global Child Mortality: Findings From the GBD 2016 Study.*. February 2018.
5. ↑  Juetschke, L.J. (2005, Mar/Apr). Kernicterus: still a concern. Neonatal Network, 24(2), 7-19, 59-62
6. ↑  Colletti, JE; Kothari, S; Kothori, S; Jackson, DM; Kilgore, KP; Barringer, K (November 2007). "An emergency medicine approach to neonatal hyperbilirubinemia". *Emerg. Med. Clin. North Am.* **25** (4): 1117–35, vii. doi:10.1016/j.emc.2007.07.007. பப்மெட்:17950138. .
7. ↑  Watchko, JF (December 2006). "Hyperbilirubinemia and bilirubin toxicity in the late preterm infant". *Clin Perinatol* **33** (4): 839–52; abstract ix. doi:10.1016/j.clp.2006.09.002. பப்மெட்:17148008. .
8. ↑  Shah, Z; Chawla, A; Patkar, D; Pungaonkar, S (March 2003). "MRI in kernicterus". *Australas Radiol* **47** (1): 55–7. doi:10.1046/j.1440-1673.2003.00973.x. பப்மெட்:12581055.
9. ↑  Malik, BA; Butt, MA; Shamoon, M; Tehseen, Z (December 2005). "Seizures etiology in the newborn period". *Journal of the College of Physicians and Surgeons--Pakistan* **15** (12): 786–90. பப்மெட்:16398972.
10. ↑   *A graphical decision-theoretic model for neonatal jaundice*. .